Sandy Brinck (S), 2002-05-31:
Når ministeren siger, at vi har fået utallige svar i Retsudvalget, har vi fået det svar, at vi må afvente finanslovudspillet, og at domstolene i øvrigt også må bære det samme effektiviseringskrav som alle andre offentlige institutioner.
Derfor skal jeg blot nu kvittere for det, som jeg synes lød som en anerkendelse af, at der rent faktisk er et problem.
Så synes jeg dog, vi er kommet så langt, at regeringen anerkender, der er et problem, og så må vi leve med, at vi bare ikke får løftet et flig for, hvad løsningen kunne være, men have tillid til et eller andet sted, at det finder regeringen nok ud af.
Men tak for, at vi dog nu er nået så langt, at regeringen anerkender, at her har vi rent faktisk et problem, som regeringen har lagt på sine egne skuldre.
Når jeg vælger at tage ordet her ved tredje behandling, så er det, fordi dette lovforslag er det midterste af tre, nemlig L 118, som vi lige har vedtaget, og L 140, som kommer efterfølgende - tre lovforslag, som pålægger domstolene flere og nye opgaver, samtidig med at regeringen skærer ganske betragteligt i de penge, man giver til domstolene.
Vi har forsøgt i processen at få ministeren i tale på dette punkt, dels via spørgsmål, men også via samråd, og vi må ærligt erkende, at vi ikke er kommet så langt.
Derfor kunne jeg godt tænke mig, at ministeren i dag ville forholde sig til problematikken.
Kl. 9.05 Domstolsstyrelsen skriver i sin beretning for 2001, at regeringen nu ødelægger et ellers positivt udviklingsforløb, og siger faktisk også, at hvis regeringen fortsætter uden fornyede overvejelser, så mener Domstolsstyrelsen ikke, at domstolene kan løse deres opgaver på en forsvarlig og hensigtsmæssig måde.
Man kan ikke løse sine opgaver på en forsvarlig og hensigtsmæssig måde.
Det synes vi jo et eller andet sted burde give ministeren grund til at overveje: Hvad så?
Jeg spurgte statsministeren i går aftes, om statsministeren var opmærksom på problemet.
Og statsministeren tilkendegav faktisk, at hvis der ville vise sig et problem, så var regeringen parat til at afsætte de fornødne bevillinger.
Vi synes, det er ret evident, at der bliver problemer, når Domstolsstyrelsen skriver, som de gør både i høringssvar og senest i deres beretning.
Derfor synes jeg, vi har brug for at vide fra justitsministeren for det første: Erkender ministeren, at der er et problem? For det andet: Kunne vi få bare skitsen af en løsning på problemet?
Vi synes faktisk at have påpeget ganske mange gange over for ministeren, at det er temmelig alvorligt, at ministeren beder Folketinget om at tage stilling til tre lovforslag, hvis konsekvenser ministeren ikke viser nogen løsningsforslag på.
Jeg synes, ministeren skal bruge denne sidste lejlighed til at rette op på den fejl.
Undskyld.
Kan hr. Poul Fischer bekræfte, at statsministeren for rullende kameraer har erkendt, at han blev underkendt i Venstres gruppe på det her spørgsmål?
Det må være det, der har fået Dansk Folkeparti til at fremsætte det her lovforslag.
Og mener hr. Poul Fischer ikke, at det er en lille bitte smule sørgeligt at høre, at Venstre endnu en gang prøver at lade, som om der ikke er sket noget, til trods for at deres egen statsminister faktisk over for offentligheden har erkendt, at Venstres gruppe underkendte det lovforslag, som justitsministeren og regeringen egentlig var kommet frem til, nemlig at det kun var på særlige strækninger, man skulle op på 130 km/t.?